Asam valproat

Asam Valproat adolah jinih ubek nan digunoan untuak panyakik kajang-kajang, contohnyo panyakik sawan jo fase mania pado gangguang bipolar. Salain itu ubek ko bisa pulo digunoan untuk panyakik migran atau sakik kapalo sabalah. 

Asam valproat bakarajo jo caro mamangaruhi kasaibangan sanyawa alami di utak nan disabuik neurotransmiter nan baguno untuak maantian kajang-kajang. Ubek ko buliah diminum ateh parintah dotor sarato kalau nio mambarantian, harus ateh anjuran dotor pulo. Katiko sadang mamakan asam valproat indak buliah mangandarai kandaraan atau mangoperasikan alat-alat berat.

 Efek Sampiang 
Efek sampiang dari panggunoan asam valproat iko ado macam-macam. Efek sampiang nan mungkin tajadi akibaik pamakaian ubek ko diantaronyo:   

 mangantuak
 sakik kapalo
 sakik pungguang
 sakik paruik
 indak bisa bapikia janiah
 parubahan napsu makan
 parubahan barek badan
 rambuik ruruik
 raso indak lamak di dalam muluik
basandao
payah malulua makanan
talingo badanguang

 Paratian khusus 
Katiko pai barubek jo konsultasi jo dotor, sabuik an ka dotor kalau punyo kondisi panyakik barikuik ko:

 Kalainan metabolik bawaan
 Panyakik otak organik atau gangguan kanjang nan alah akut
 Infeksi HIV 
Infeksi cytomegalovirus
 Panyakik organ hati
Pankreatitis
 Masalah pandarahan
 Panyakik ginjal
 Gizi buruak
Pernah koma
Kalainan bawaan (contohnyo sindrom Alpers-Huttenlocher)

Ado pulo kondisi nan dilarang maminum asam valproat, yaitu:

 Riwayaik disfungsi hati
 Panyakik hati aktif
 Karusakan hati
Hamil, karano bisa manyababkan cacat lahia

 Interaksi Ubek 
Asam valproat bisa bainteraksi jo ubek lain jikok dimakan basamo-samo. Ubek nan bisa bainteraksi tu antaro lain:

 Antibiotik carbapenem: manurunan kadar asam valproat dalam darah.
 Salisilat: barisiko manyababkan hepatotoksisitas (karusakan organ hati) pado anak baumua di bawah 3 tahun.
 Aspirin: maningkekan kadar asam valproat.
 Carbamazepine: maningkekan rasiko hepatotoksisitas jo karacunan carbamazepine, sarato panurunan kadar asam valproat dalam darah.
 Clozapine: manurunan kadar clozapine dalam darah.
 Clonazepam: maningkekan rasiko kajang jinih absen pado pandarito sawan.
 Olanzapine: maningkekan rasiko hepatotoksisitas.
 Phenobarbital, nimodipine, nifedipine, lamotrigine, zidovudine, amitriptyline, jo antikonvulsan jinih benzodiazepin: maningkekan kadar obat-obat tu dalam darah.
 Rifampicin, phenytoin, jo  phenobarbital: manurunan kadar asam valproat dalam darah.
 Topiramate: maningkekan rasiko karacunan amonia

 Sijarah 
Asam valproat partamo sakali disintesis pado tahun 1882 dek Beverly S. Burton sabagai analog asam valerat, iko disoboan alami dalam valerian. Asam valporat adolah asam karboksilat, cairan baniang pado suhu kamar. Salamo babarapo abad, panggunoan iko hanyo sabagai palarut "inert secara metabolik" untuak senyawa organik. Pado tahun 1962, panaliti Perancis Pierre Eymard sacaro indak sangajo manamuan antikonvulsan asam valproat katiko manggunoan sabagai wahana untuak sajumlah sanyawa lain nan sadang diputa untuak aktivitas antoseizure. Inyo manamuan itu  untuak mancagah kajang-kajang nan disuntik pentylenetetrazol pado mancik di laboratorium. Ubek iko disatujui sabagai ubek kajang-kajang contohnyo sawan pado tahun 1967 di Perancis jo manjadi ubek nan paliang banuak diresepkan untuak panyakik kajang-kajang (sawan) di saluruah dunia.

 Formula 

Valproat ado dalam duo varian molekul utamo : natrium valproat jo asam valproat tanpa natrium (acok tatulih valproat). Campuran antaro kaduonyo biaso disabuik semisodium valproate. Indak jaleh apokah beda kamanjuran diantaro varian - varian iko, kecuali fakta nyo kalau kiro-kiro 10% labiah banyak natrium valproat nan diparaluan daripado asam valproat tanpa natrium untuak mangkompensasasi natrium itu bana.

 Catatan kaki 

 Rujuakan 

 Daptar Pustaka 




















Kategori:Ubek